Diari Oficial de la Generalitat Valenciana


Sumari del DOGV 5336, del 31-08-2006 (2006/9596)

RESOLUCIÓ de 13 de juliol de 2006, per la qual es declara àrea de rehabilitació d'escassos recursos el grup d'habitatges Mare de Déu del Carme de Xàtiva.
---------------------------------------------------------------------------------------------------------------------------------------------------------

### Dades del document

Número de DOGV
:   5336

Data del DOGV
:   31-08-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/9596


Data del document
:   13-07-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Xàtiva
    * habitatge social
    * construcció urbana

RESOLUCIÓ de 13 de juliol de 2006, per la qual es declara àrea de rehabilitació d'escassos recursos el grup d'habitatges Mare de Déu del Carme de Xàtiva. [2006/9596]  
Per Resolució d'aquesta Direcció General, en data 30 de maig de 2005, es declara el grup d'habitatges Mare de Déu del Carme de Xàtiva com a grup d'escassos recursos.  
El mencionat grup està format per 192 habitatges agrupats en 7 blocs de quatre plantes, situats en els carrers Lluís Vives, Ramón i Cajal, Azorín i Dr. Fleming amb vint-i-quatre accessos que donen servei a dos habitatges per planta.  
Els habitatges estan habitats per usuaris amb escassos recursos econòmics. Es tracta, en la seua major part, per persones majors de 65 anys, amb una renda per capita baixa procedent de pensions mínimes. La resta dels residents són assalariats del sector agrícola i industrial.  
Les obres que es pretenen realitzar tenen com a objecte la correcció de patologies estructurals, derivades de la utilització de ciment aluminós, i funcionals a causa de l'estat de les instal·lacions, façanes i cobertes.  
Així mateix es pretén, com a experiència pilot, incloure les actuacions necessàries per a la millora de l'accessibilitat i eficiència energètica dels edificis.  
De conformitat amb l'informe tècnic adjunt i l'article 18, punt 1, del Decret 81/2006, de 9 de juny, del Consell que establix la possibilitat de declarar com a àrees de rehabilitació, els edificis, grups o conjunts d'habitatges de disseny unitari, destinats a residència habitual i permanent d'usuaris amb escassos recursos econòmics, sobre els quals siga necessari realitzar i programar intervencions amb l'objecte de promoure la rehabilitació integral per trobar-se en procés de degradació o per trobar-se afectats per qualsevol tipus de patologia, a fi de garantir el compliment dels requisits bàsics de seguretat i funcionalitat així com els derivats d'aquestes que afecten l'habitabilitat i on es faça necessària la intervenció subsidiària de l'administració, resolc:  
Declarar com a Àrea de Rehabilitació d'Escassos Recursos el grup d'habitatges, Mare de Déu del Carme de Xàtiva format per 192 habitatges, segons preveu l'article 18 del Decret 81/2006, de 9 de juny, del Consell, atesos els requisits i limitacions que s'hi establixen, l'Ajuntament de Xàtiva ha sigut designat com a ens gestor per Resolució d'aquesta Direcció General de data 30-5-2005.  
La present resolució s'adequarà als requisits per a l'obtenció de les qualificacions provisional i definitiva de l'actuació i la quantia de l'ajuda a càrrec dels fons de la Generalitat, serà determinada de conformitat amb el Decret 81/2006, de 9 de juny, del Consell de la Generalitat.  
València, 13 de juliol de 2006.. El director general d'Habitatge i Projectes Urbans: Bernabé Bueno Miralles.